CELEX: 62019TN0611
Language: et
Date: 2019-09-09 00:00:00
Title: kohtuasi T-611/19: 9. septembril 2019 esitatud hagi – Iniciativa ciudadana – Derecho de la UE, derechos de las minorías y democratización de las instituciones españolas versus komisjon

28.10.2019   
            
            
               ET
            
            
               Euroopa Liidu Teataja
            
            
               C 363/32
            
         
      9. septembril 2019 esitatud hagi – Iniciativa ciudadana – Derecho de la UE, derechos de las minorías y democratización de las instituciones españolas versus komisjon
      (kohtuasi T-611/19)
      (2019/C 363/41)
      Kohtumenetluse keel: hispaania
      
         Pooled
      
      
         Hageja: Iniciativa ciudadana – Derecho de la UE, derechos de las minorías y democratización de las instituciones españolas (Hispaania) (esindajad: advokaadid G. Boye, I. Elbal Sánchez, E. Valcuende Sillero ja I. González Martínez)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 3. juuli 2019. aasta otsus, millega keeldutakse registreerimast kodanikualgatust „Derecho de la UE, derechos de las minorías y democratización de las instituciones españolas“ [ELi õigus, vähemuste õigused ja Hispaania ametiasutuste demokraatlikumaks muutmine“].
               
            
                  —
               
               
                  mõista käesoleva menetlusega seotud kohtukulud välja kostjalt.
               
            
         Väited ja peamised argumendid
      
      Käesolev hagi on esitatud eespool nimetatud kodanikualgatust, milles komisjonil paluti võtta vastu liidu õigusakti eelnõu seoses järgmiste küsimustega: õiguspärasuse ja õiguskindluse põhimõte, kohtute sõltumatus ja erapooletus, võimude lahusus, kogunemisvabadus, sõnavabadus, õigus vabadele valimistele, õigus vabadusele ja õigus võrdsele kohtlemisele, vastustava komisjoni otsuse peale.
      Vaidlustatud otsuses asuti seisukohale, et kodanikualgatuses pakutud meetmed ei kuulu komisjoni pädevusse seoses aluslepingute kohaldamiseks liidu õigusakti eelnõu ettepaneku esitamisega.
      Hageja esitab hagi põhjenduseks neli väidet.
      
                  1.
               
               
                  Esimene väide, et on oluliselt rikutud menetluseeskirju.
                  
                              —
                           
                           
                              Seoses sellega väidetakse, et vaidlustatud otsus rikub ELTL artikli 296 lõiget 2, mille kohaselt Euroopa Liidu õigusaktides tuleb märkida nende aluseks olevad põhjendused, ning Euroopa Parlamendi ja nõukogu 16. veebruari 2011. aasta määruse (EL) nr 211/2011 kodanikualgatuse kohta (1) artikli 4 lõike 3 teist lõiku, milles on sätestatud, et kui komisjon keeldub kavandatud kodanikualgatust registreerimast, peab ta korraldajaid teavitama „keeldumise põhjustest“.
                           
                        
            
                  2.
               
               
                  Teine väide, et on rikutud aluslepinguid või nende rakendamiseks vastu võetud õigusnorme
                  
                              —
                           
                           
                              Seoses sellega väidetakse, et vaidlustatud eitav otsus rikub ELL artiklit 11, ELTL artikli 24 lõiget 1 ja eespool nimetatud määruse artikli 4 lõike 2 punkte a, b ja c, millega rakendatakse neid aluslepingute sätteid.
                           
                        
            
                  3.
               
               
                  Kolmas väide, mis põhineb kodanikualgatuses silmas peetud meetmete laadil
                  
                              —
                           
                           
                              Seoses sellega väidetakse, et ükski kodanikualgatuses silmas peetud küsimustest ei jää ilmselgelt väljapoole komisjoni pädevust teha ettepanek võtta vastu liidu õigusakt aluslepingute rakendamiseks.
                           
                        
            
                  4.
               
               
                  Neljas väide, mis on seotud kavandatud kodanikualgatuse kuulumisega Euroopa Liidu õigusraamistikku
                  
                              —
                           
                           
                              Seoses sellega väidetakse, et määruse (EL) nr 211/2011 artikli 4 lõike 2 punkti b ja artikli 2 lõike 1 sõnastusest ning vaidluse aluseks oleva kodanikualgatuse enda sisust tuleneb, et käesoleval juhul on täidetud kõik kohaldatavas määruses kehtestatud tingimused ning järelikult oleks kodanikualgatus tulnud registreerida.
                           
                        
            
         (1)  ELT 2011, L 65, lk 1.